b'\n_START_ARTICLE_\nJu\xc5\xbeni trikotnik (ozvezdje)\n_START_SECTION_\nZgodovina\n_START_PARAGRAPH_\nItalijanski pomor\xc5\xa1\xc4\x8dak Amerigo Vespucci je v 16. stoletju raziskoval svet. Nau\xc4\x8dil se je prepoznavati zvezde in napisal priro\xc4\x8dnik za svojega pokrovitelja, portugalskega kralja Manuela I., ki je danes izgubljen. Poleg kataloga je popisal tudi ju\xc5\xbene zvezde, med katerimi je trikotnik, ki bi bil lahko Ju\xc5\xbeni trikotnik ali Rajska ptica. Ta popis je poslal drugem pokrovitelju, Medi\xc4\x8dejcu Lorenzu il Popolanu in ga objavil v delu Mundus Novus iz leta 1504. Prva upodobitev ozvezdja je iz 32,5-centimetrskega nebesnega globusa Petrusa Plancusa, ki ga je leta 1589 izdal nizozemski kartograf Jacob Floris van Langren, kjer je poimenovano Triangulus Antarcticus in napa\xc4\x8dno predstavljeno ju\xc5\xbeno od asterizma Argo Navis. Njegov u\xc4\x8denec Petrus Keyzer in raziskovalec Frederick de Houtman sta ga v nizozem\xc5\xa1\xc4\x8dini poimenovala Den Zuyden Trianghel ("ju\xc5\xbeni trikotnik"). Bolj natan\xc4\x8dno je upodobljen v Bayerjevem atlasu Uranometria iz leta 1603, kjer dobi sedanje ime._NEWLINE_Nicolas-Louis de Lacaille je upodobil ozvezdja Kotomera, \xc5\xa0estila in Ju\xc5\xbenega trikotnika kot komplet orodij za tehni\xc4\x8dnega risarja. Prav tako je razmi\xc5\xa1ljal tudi Johann Bode, ki jih je v svoji Uranographii imenoval Libella._NEWLINE_Nem\xc5\xa1ki pesnik in avtor Phillippus Caesius jih je videl kot tri o\xc4\x8dake Abrahama, Izaka in Jakoba (zvezda Atria je bila Abraham). Ljudstvo Wardaman iz avstralskega Severnega teritorija so jih dojemali kot rep Mavri\xc4\x8dne ka\xc4\x8de, ki se izteguje iz bli\xc5\xbenjega Kri\xc5\xbea do \xc5\xa0korpijona. V nadglavi\xc5\xa1\xc4\x8du je oktobra, ko napoveduje mokro sezono v novembru.\n_START_SECTION_\nZna\xc4\x8dilnosti\n_START_PARAGRAPH_\nJu\xc5\xbeni trikotnik je je majhno ozvezdje, ki meji na severu s Kotomerom, na zahodu s \xc5\xa0estilom, na jugu z Rajsko ptico in na vzhodu z Oltarjem. Le\xc5\xbei blizu Alfa in Bete Kentavra (med njimi je samo \xc5\xa0estilo). Ker le\xc5\xbei blizu Rimske ceste, ima veliko zvezd. Ker je skoraj enakostrani\xc4\x8dni trikotnik, ga zlahka prepoznamo na nebu, a le\xc5\xbei preve\xc4\x8d ju\xc5\xbeno na nebu, da bi ga lahko videli iz Evrope. Opazovalcem na ju\xc5\xbeni polobli je vedno viden. Tri\xc4\x8drkovna oznaka Mednarodne astronomske zveze iz leta 1922 je "TrA". Uradne meje ozvezdje je leta 1930 za\xc4\x8drtal Eug\xc3\xa8ne Delporte; ori\xc5\xa1e ga 18-kotnik. V ekvatorskem koordinatnem sistemu se koordinate rektascenzije teh meja gibljejo med 14\xca\xb0\xc2\xa056.4\xe1\xb5\x90 in 17\xca\xb0\xc2\xa013.5\xe1\xb5\x90, koordinate deklinacije pa med -60.26\xc2\xb0 in -70.51\xc2\xb0. Ju\xc5\xbeni trikotnik kulminira 23. avgusta ob 21. uri.'